সমগ্র খেলোয়াড়ী জীবনে ১০টি টেস্টে অংশগ্রহণ করার সুযোগ পেয়েছিলেন তিনি। ১৭ ডিসেম্বর, ১৯২০ তারিখে স্বাগতিক অস্ট্রেলিয়ার বিপক্ষে টেস্ট ক্রিকেটে অভিষেক ঘটে তার। ১৯২১ সালে তিনি ওয়ারউইক আর্মস্ট্রংয়ের নেতৃত্বাধীন অস্ট্রেলীয় দলের বিপক্ষে অনুষ্ঠিত টেস্ট সিরিজে বোলিং গড়ে শীর্ষস্থান অধিকার করেন। ১৯২১ সালের শীতকালে অস্ট্রেলিয়া গমনের উদ্দেশ্যে ইংল্যান্ড দলের সদস্যরূপে মনোনীত হন। অ্যাডিলেড টেস্টের প্রথম ইনিংসে ৫/৬০ নিলেও ইংল্যান্ডের কষ্টার্জিত রাবার জয়ের স্বপ্নে তেমন ভূমিকা রাখতে পারেননি। ঐ সফরে তিনি ইংল্যান্ডের সর্বাপেক্ষা সফলতম বোলারে পরিণত হয়েছিলেন। সকল প্রথম-শ্রেণীর খেলায় অংশ নিয়ে ২১ গড়ে ৭৩ উইকেট দখল করেন।

অস্ট্রেলিয়ার বিপক্ষে ৮ টেস্টে অংশ নিলেও কোনবারই বিজয়ের স্বাদ গ্রহণ করতে পারেননি। স্বল্প কয়েকজন ক্রিকেটারের অন্যতম হিসেবে বোলিং ও ব্যাটিং - উভয় বিভাগেই উদ্বোধনে নেমেছিলেন। অংশগ্রহণকৃত মাত্র ১০ টেস্ট খেলাকালে ওল্ড ট্রাফোর্ডে সফরকারী অস্ট্রেলিয়ার বিপক্ষে অবিস্মরণীয় স্পিন বোলিং করেছিলেন সিস পার্কিন। ড্র হওয়া ঐ টেস্টে ৫/৩৮ পেয়েছিলেন। অস্ট্রেলীয় এইচ. এল. কলিন্স সাত ঘণ্টায় ৪০ রান তোলার পর এলবিডব্লিউতে বিদায় করেন। ১৮৭ রানে এগিয়ে থেকে ইংল্যান্ডের দ্বিতীয় ইনিংসে ব্যাটিং উদ্বোধনে নেমেছিলেন তিনি।

১৯২৪ সালে এজবাস্টন টেস্টে দক্ষিণ আফ্রিকা দলকে ইনিংস ও ১৮ রানের ব্যবধানে জয়ী ইংরেজ দলের অন্যতম সদস্য ছিলেন। আর্থার জিলিগান ৬/৭, মরিস টেট ৪/১২ পেলে সফরকারীরা মাত্র ৩০ রানে গুটিয়ে যায়। ফলো অনের কবলে পড়লে আবারও তিনি এ সুযোগ পান।

খেলার ধরন
আন্তর্জাতিক ক্রিকেট
অবসর
কাউন্টি ক্রিকেট